અમદાવાદના વસ્ત્રાપુર વિસ્તારમાં પીજીમાં રહેતી એક યુવતિની છેડતી થયાની ઘટનાથી ખળભળાટ મચી ગયો છે. બાઈક પર આવેલ યુવકે યુવતિની છેડતી કરી હોવાના દ્રશ્યો સીસીટીવી ફુટેજમાં કેદ થયા છે જેના આધારે પોલીસે તપાસ હાથ ધરી છે. મળતી માહિતી મુજબ, ગુરુકુળમાં ઓક્સફર્ડ ટાવરમાં પીજીમાં રહેતી અને બેંકમાં ફાયનાન્સ એડવાઈઝર તરીકે નોકરી કરતી યુવતિ પોતાનુ વાહન જ્યારે પાર્ક કરી ઘરે જવા લીફ્ટમાં બેસી રહી હતી ત્યારે એક યુવકે લિફ્ટમાં ઘુસી તેની સાથે બળજબરી કરવાનો પ્રયત્ન કર્યો હતો.